钦定古今图书集成/历象汇编/乾象典/第044卷 > 女史
## 钦定古今图书集成/历象汇编/乾象典/第044卷 > 女史

按《星经》，“女史一星，在柱下史北，掌记禁中传漏动静，
主时要事也。”

按：《史记天官书》《汉书天文志》俱不载。

按《晋书天文志》：“柱史北一星曰女史，妇人之微者，主
传漏。”故汉有侍史。

按：《隋书》《宋史天文志》俱同。

按《观象玩占》，“女史一星，在柱史北，妇官之微者，主传
漏记。”汉时有侍史，是其象也。张衡曰：“妇官，主记宫禁
动静之事。”